Diari Oficial de la Generalitat Valenciana


Sumari del DOGV 4919, del 07-01-2005 (2004/12433)

RESOLUCIÓ de 30 de novembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta del viaducte d'accés al Parc Tecnològic de Paterna, situat al ramal de connexió de l'autovia CV-35 (València-Llíria), realitzada per l'Entitat Pública Empresarial de Sòl (SEPES).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4919

Data del DOGV
:   07-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12407


Data del document
:   30-11-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Paterna
    * obra de fàbrica
    * cultura regional
    * propietat immobiliària

RESOLUCIÓ de 30 de novembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta del viaducte d'accés al Parc Tecnològic de Paterna, situat al ramal de connexió de l'autovia CV-35 (València-Llíria), realitzada per l'Entitat Pública Empresarial de Sòl (SEPES). [2004/12280]
  
El Consell d'Administració de SEPES, Entitat Pública Empresarial de Sòl, en sessió realitzada el dia 25 de abril de 2003, va acordar la cessió gratuïta a la Generalitat Valenciana del pas superior atirantat (viaducte), situat en el ramal de connexió de l'autovia CV-35 (València-Llíria) amb la actuació urbanística denominada València, Parc Tecnològic, situada a Paterna. La dita cessió incloïa la superfície de terreny que comprén la projecció vertical del tauler del viaducte sobre el terreny qualificat segons el planejament vigent com espai d'ús i domini públic.
  
Mitjançant escriptura pública de segregació i declaració d'obra nova atorgada davant el notari de Madrid, senyor. Carlos Solís Villa el dia 29 de maig de 2003 (protocol 1295) la societat SEPES, Entitat Pública Empresarial de Sòl va segregar la finca següent:
  
Urbana. Parcel·la de terreny en el polígon industrial Parc Tecnològic de Paterna, en terme de Paterna (València). És una franja de terreny de 214 metres de llarg, aproximadament, que correspon a la projecció vertical del tauler del viaducte, les sabates pilar, els vials d'accés i els talussos del viaducte que s'ha construït sobre ella, i ocupa una superfície de 6.031,40 metres quadrats, i confronta: nord, amb vial públic del polígon que comunica amb la urbanització Mas Camarena; sud, amb vial públic del polígon que comunica amb l'enllaç amb l'autovia de Llíria CV-35; est, zona verda pública del polígon; oest, zona verda pública del polígon. Esta franja de terreny que se segrega se situa dins de la zona verda pública i està travessada pel vial del polígon Avinguda Benjamín Franklin.
  
Sobre la dit finca es declara l'obra nova consistent en un viaducte construït sobre esta que unix l'enllaç de l'autovia de Llíria CV-35 amb la urbanització Mas Camarena.
  
A proposta de la Conselleria d'Infraestructures i Transport, es van iniciar els tràmits legals oportuns per a la formalització de la cessió i acceptació gratuïta del viaducte.
  
La cessió es realitza amb la finalitat d'incorporar la mencionada infraestructura a la xarxa viària de la Generalitat Valenciana.
  
Als efectes de la recepció definitiva de les obres es van dur a terme el desembre de 2002 «Obres de reparació de l'enllumenat públic del pont atirantat», i a més, a causa del temps transcorregut «Obres de renovació del paviment de calçada» i «Obres de repintat de baranes i elements metàl·lics del pont».
  
Una vegada acabades les obres, en data 20 de febrer de 2004 es va subscriure, per part de la Conselleria d'Infraestructures i Transport, l'acta de conformitat tècnica de les obres.
  
L'article 43 de la Llei 14/2003 de 10 d'abril de Patrimoni de la Generalitat Valenciana establix la competència de la Conselleria d'Economia, Hisenda i Ocupació, com a competent en matèria de patrimoni per a procedir a l'acceptació de la donació mencionada.
  
D'acord amb el que disposa l'art. 27.2.b) de la Llei de Patrimoni, la cessió mencionada, atés el seu fi porta implícita l'afectació de bé a l'ús general o al servici públic. En conseqüència, una vegada perfeccionada la cessió i acceptació, per mitjà de la formalització del document corresponent, l'immoble queda automàticament afecte al servici públic de carreteres i adscrit a la Conselleria d'Infraestructures i Transports, formant part de la xarxa vial de la Comunitat Valenciana, a la qual correspon la seua administració, defensa i conservació.
  
Per tot això, fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat del viaducte d'accés al Parc Tecnològic de Paterna, situat al ramal de connexió de l'autovia CV-35 (València-Llíria), realitzada per l'Entitat Pública Empresarial de Sòl (SEPES), la descripció del qual és la següent:
  
?Viaducte del Parc Tecnològic de Paterna?. Es tracta d'un pont continu d'uns 214 metres de longitud, que inclou dos obertures finals atirantades de 64 i 36 metres de llum, respectivament, que emmarquen en el pilar comú a un costat i a l'altre de l'única torre existent. Els fonaments dels braços s'ha fet amb sengles sabates independents de 9,5 x 6,00 x 3,50 m³ que transmeten una pressió màxima al terreny d'uns 9kp/cm². A més de la torre hi ha 5 pilars-tipus que donen suport al tauler en les seues llums de 24 metres. Els fonaments de cada pilar són una sabata directa de 8,00 x 6,00 m² de planta. L'estrep «banda autovia» és de tipus convencional ocult. L'estrep «banda muntanya» s'ha concebut com ancoratge vertical dels tirants de retenció que subjecten el cap de la torre. Es completa l'obra amb dues rampes d'accés de 132 metres de longitud, amb els seus terraplens inclosos, així com l'enllumenat públic específic d'estes obres.
  
S'accepta igualment la franja de terreny sobre la qual s'ha construït la infraestructura descrita anteriorment i que es descriu a continuació:
  
Urbana. Parcel·la de terreny en el polígon industrial Parc Tecnològic de Paterna, en terme de Paterna (València). És una franja de terreny de 214 metres de llarg, aproximadament, que correspon a la projecció vertical del tauler del viaducte, les sabates pilar, els vials d'accés i els talussos del viaducte que s'ha construït sobre ella, i ocupa una superfície de 6.031,40 metres quadrats, i confronta: nord, amb vial públic del polígon que comunica amb la urbanització Mas Camarena; sud, amb vial públic del polígon que comunica amb l'enllaç amb l'autovia de Llíria CV-35; est, zona verda pública del polígon; oest, zona verda pública del polígon. Esta franja de terreny que se segrega se situa dins de la zona verda pública i està travessada pel vial del polígon Avinguda Benjamí Franklin.
  
Consta inscrit en el Registre de la Propietat de Paterna número dos al tom 2046, llibre 651, full 195, finca 68.285.
  
La parcel·la s'accepta lliure de càrregues i gravamens i al corrent de qualsevol despesa.
  
Segon
  
La cessió gratuïta realitzada té com a finalitat integrar-se en la xarxa vial de la Comunitat Valenciana.
  
Tercer
  
El viaducte acceptat, així com els terrenys sobre els quals s'ubica, s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic de carreteres i adscrit a la Conselleria d'Infraestructures i Transport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.